Switserse wiskundige en fisikus
(Aangestuur vanaf Euler)
Leonhard Paul Euler (IFA: [ˈɔʏlɐ]; 15 April 1707 – 18 September [O.S. 7 September] 1783) was 'n baanbrekende Switserse wiskundige en fisikus, wat die grootste deel van sy lewe in Rusland en Duitsland deurgebring het.
Portret deur Jakob Emanuel Handmann (1756)
18 September 1783 (op 76)
Euler het belangrike ontdekkings in wyduiteenlopende vertakkings soos analise en grafiekteorie gemaak. Hy het ook baie moderne wiskundige terminologie en notasie ingevoer, veral vir wiskundige analise, soos die konsep van 'n wiskundige funksie. Hy is ook bekend vir sy werk in meganika, optika en sterrekunde.
Euler word beskou as die vernaamste wiskundige van die 18de eeu en een van die grootste van alle tye. Hy was ook een van die mees produktiewe; sy versameling beslaan 60–80 kwartovolumes. 'n Opmerking wat toegeskryf word aan Pierre-Simon Laplace druk Euler se invloed op wiskunde as volg uit: "Lees Euler, lees Euler, hy is die meester [d.i., onderwyser] van ons almal."
Euler is op die sesde reeks van die Switserse 10-frank banknoot en talle Switserse, Duitse en Russiese posseëls uitgebeeld. Die asteroïde 2002 Euler is ter ere van hom vernoem. Hy word ook deur die Lutherse Kerk volgens hulle Kalender van Beskermheiliges op 24 Mei gedenk.
↑ Finkel, B.F. (1897). “Biography- Leonard Euler”. The American Mathematical Monthly 4 (12): 300.
Ontsluit van "https://af.wikipedia.org/w/index.php?title=Leonhard_Euler&oldid=1894791"
Last edited on 18 Januarie 2019, at 17:10
Die bladsy is laas op 18 Januarie 2019 om 17:10 bygewerk.